**Seletuskiri**

*Sillamäe Linnavolikogu 29. septembri 2015. a määruse nr 39 „Sillamäe linna spordiorganisatsioonidele toetuse andmise kord “ muutmine*

Määruse muutmise vajaduse tingisid asjaolud, mis ilmnesid 2016. aastal spordiklubidele toetuse jaotamisel ning selle kasutamise kontrollimisel. Muudatused võimaldavad üheselt aru saada toetuse eraldamise tingimustest ning seejuures arvestada spordiklubi tegevuse erinevaid tahke.

Muudatusettepanekud on:

1. § 1 lõige 5 – toetuse määramise tingimustele lisatakse veel üks, mille järgi arvestatakse spordiklubi treeningutel osalevate laste ja noorte arvu kontrolli tulemusi. Sillamäe Linnavalitsus teostab iga-aastaselt spordiklubide kontrolli, mille käigus fikseeritakse treeningutest osavõtt, seetõttu on mõistlik arvestada nimetatud mõõdikut toetuse suuruse arvestamisel. Näiteks, kui trennis on vähe osalejad, ei toeta linnavalitsus spordiklubi 100% ulatuses, vaid väiksemas mahus (vastav arvutustabel on toodud korra lisas 4).
2. § 1 lg 6 punktis 2 asendatakse treeneri kutse nimetus „Eesti Olümpiakomitee atesteeritud kategooria” nimetusega „kutsekvalifikatsioon“, mis tuleneb „Spordiseadusest“.
3. § 2 punkt 2 jäetakse välja, kuna linnavalitsusel puudub kohustus kooskõlastada toetuse jaotamist MTÜga Sillamäe Spordiliit Kalev.
4. §-s 2 täiendatakse mõistet „andekas sportlane“, st et andeka sportlase toetust saab sportlane, kes esindab erinevatel võistlustel ainult kas Eesti Vabariiki, Sillamäe linna või Sillamäe linna klubi.
5. § 3 lõige 2 punkt 5 - toetuse taotlusele lisab spordiklubi erinevat infot oma tegevuse kohta, täiendavalt tuleb klubil esitada treeningrühmade loetelu ja treeneri nimi, kes rühmaga tegeleb.
6. § 3 lõige 2 punkt 6 – tuuakse sisse tingimus, et lapsevanema või hooldaja avaldus lapse spordiklubisse vastuvõtmiseks on allkirjastatud digitaalselt.
7. § 4 lõikes 4 jäetakse välja sõnad „ning teavitab otsusest spordiliitu”, kuna kõik Sillamäe linna spordiorganisatsioonid on MTÜ Sillamäe Spordiliit Kalev liikmed ning kõigile edastatakse info eraldatud toetuse kohta.
8. Lisas 2 lihtsustatakse avalduse vormi, lisatakse sõnad „/allkirjastatud digitaalselt/“.
9. Lisas 4 on lisatud punkt 1.2, kus on kirjeldatud, kuidas toimub toetust saavate spordiklubi liikmete arvu määramine lähtuvalt treeningute külastatavusest, st mida suurem on treeningu külastatavuse protsent, seda suurem on spordiklubi toetus.
10. Lisas 5 § 2 täpsustatakse andeka sportlase alalist treenimiskohta, st sportlane treenib pidevalt Sillamäe spordiklubis, mitte ei esinda klubi ainult üksikutel võistlustel.

Katrin Tamme

haridus- ja kutluuriosakonna juhataja